Nahihidaw Ko Daw

Rawitdawit tinokda' ni Leonor Dy-Liacco, sinapi' sa libro niyang An Bikolana.

     NAHIHIDAW KO DAW

 Dai  ko na naheheling sa oma
 Mga himuluan na inupong baga
 Na para-pareho an pagkadakula
 Hilngon na marhay dai magbabaya.

 An paraani kadto an gamit gata
 Ginigibong upong an inani niya
 Kun  natipon na an ganan kan may oma
 Ginigibo na magayon na dapa.

 An natadang paroy nawalat sa oma
 Tinitimo iyan ta hinahabin pa
 Mayo man nin rawraw kan pinagalan man
 Kan matagimon inuubos yan.

 Magayon paghilngon an sabi kong dapa
 Pabilog pagpoon diyan sa ibaba
 Pasadit alagad pabilog giraray
 Sagkod sa itaas nagiging mapanas.

 Bert Villarino na magayon magpinta
 Buhaya man tabi an maogmang dapa
 Mayo na _____ wara na sa oma
 Alagad sa daghan yaon 'yan sagkod pa.

Kategorya:Mga rawitdawit